Milžino kapas
<...> Po daug metų vasaros laiku du milžinu iš tolimo krašto prie žuvų labai turtingos Viliūnų marės atklydo ir dėl gražumo tos vietos sutarė čion pasilikt ir pradėjo įsigyvent vienas rytų, antrasis vakarų vandens pusėj, bet, tik vieną kirvį turėdamu, apsikeisdami jie vienas kitam per vandenį prisismogė ir daug medžių pasikirto. Taip vieną dieną vakarinysis milžinas užmigo, rytinysis, kirvio prašydamas, nebeįstengė jį prišaukt, tai pradėjo jį su žemės grumstais mėtyti; ir tai nieko negelbstint, paskiau jis pats, per marę peršokęs, rūstaudamas ano kirvį pagriebęs, užmušė jį ir labai savo staigumą apgailėjo – bet kas padaryta, tai padaryta! Su tomis sumestosiomis žemėmis jį apžėręs, dar didį kapą ypačiai ant galvos supylė, o vėliaus toje vietoje pilį pastatė.

Padavimai
Padavimai apie milžinus